ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΤΡΙΤΟ
Αρ. Φύλλου 993
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Αριθμ. 25188/19.3.2024
Προκήρυξη μίας (1) θέσης Δ.Ε.Π. στη βαθμίδα
του Καθηγητή του Τμήματος Θεολογίας της Θεολογικής Σχολής του Εθνικού και Καποδιστρια-
κού Πανεπιστημίου Αθηνών με γνωστικό αντικείμενο «Παιδαγωγική Επιστήμη και Θρησκευτική
Εκπαίδευση».
Ο Πρύτανης του Εθνικού και Καποδιστριακού Πανεπιστημίου Αθηνών, μετά από εισήγηση της Συνέλευσης
του Τμήματος Θεολογίας (συν. 26.2.2024), λαμβάνοντας
υπόψη την από 7.2.2024 αίτηση εξέλιξης μέλους Δ.Ε.Π.
και σύμφωνα με τις διατάξεις:
1) Της παρ. 1 (ιζ) του άρθρου 15, της παρ. 4 του άρθρου 463 και του άρθρου 485 του ν. 4957/2022,
2) της παρ. 2 (ιδ) του άρθρου 21 του ν. 4485/2017
(Α΄ 114),
3) του άρθρου 19 του ν. 4009/2011 (Α΄ 195), όπως ισχύει με το άρθρο 70 του ν. 4386/2016 (Α΄ 83), του άρθρου
τέταρτου του ν. 4405/2016 (Α΄ 129), του άρθρου 30 του
ν. 4452/2017 (Α΄ 17), του άρθρου 9 του ν. 4521/2018
(Α΄ 38) και της παρ. 3 του άρθρου 32 του ν. 4589/2019
(Α΄ 13),
4) της παρ. 2 του Κεφαλαίου Α΄ του άρθρου 6 του
ν. 2083/1992 (Α΄ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α΄ 69),
5) των άρθρων 15 και 16 του ν. 4589/2019 (Α΄ 13), καθώς και του π.δ. 85/2013 (Α΄ 124),
6) του π.δ. 134/1999 (Α΄ 132),
7) της υπό στοιχεία Φ.122.1/6/14241/Ζ2/27.1.2017
(Β΄ 225) απόφασης του Υπουργού Παιδείας, Έρευνας
και Θρησκευμάτων, όπως τροποποιήθηκε με το άρθρο
πρώτο της υπό στοιχεία Φ.122.1/86/83263/Ζ2/30.6.2020
(Β΄ 2657) όμοιας,
8) της υπό στοιχεία Φ/149466/Ζ2/29.12.2023 (Β΄ 7603)
απόφασης του Υπουργού Παιδείας, Θρησκευμάτων και
Αθλητισμού, προκηρύσσει (ανοιχτή προκήρυξη):
Την πλήρωση μίας (1) θέσης μέλους Δ.Ε.Π., ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ
ΑΘΗΝΩΝ
ΘΕΟΛΟΓΙΚΗ ΣΧΟΛΗ ΤΜΗΜΑ ΘΕΟΛΟΓΙΑΣ
ΤΟΜΕΑΣ ΣΥΣΤΗΜΑΤΙΚΗΣ ΘΕΟΛΟΓΙΑΣ
- Μία (1) θέση Δ.Ε.Π. στη βαθμίδα του Καθηγητή με
γνωστικό αντικείμενο «Παιδαγωγική Επιστήμη και Θρησκευτική Εκπαίδευση».
Συνοπτική περιγραφή του επιστημονικού πεδίου της
υπό πλήρωση θέσης:
Το γνωστικό πεδίο της «Παιδαγωγικής Επιστήμης και
Θρησκευτικής Εκπαίδευσης», μέσα στο πλαίσιο των θεολογικών σπουδών, εξετάζει την Παιδαγωγική και Διδακτι-
κή θεωρία και μεθοδολογία σε σχέση με τη Θρησκευτική
Εκπαίδευση. Ειδικότερα εξετάζει: α) τις θεωρίες μάθησης, μεθόδους, στρατηγικές και τεχνικές διδασκαλίας,
τη σχέση μεταξύ μάθησης και ανάπτυξης του παιδιού,
και τη σχέση μεταξύ εκπαίδευσης και του πολιτικοκοινωνικού και πολιτισμικού της πλαισίου, β) τα Προγράμ-
ματα Σπουδών καθ’ εαυτά και σε σχέση με το περιεχόμενο της θρησκευτικής γνώσης, στην Α/θμια, Β/θμια και
Γ/θμια Εκπαίδευση, γ) την αξιολόγηση του εκπαιδευτικού έργου, της διδασκαλίας και των κοινωνικοπαιδαγω-
γικών παρεμβάσεων και δ) την εκπαίδευση και επιμόρφωση εκπαιδευτικών, με σκοπό τον εκσυγχρονισμό της
Θρησκευτικής Εκπαίδευσης.
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση Δ.Ε.Π.
(Επίκουρου Καθηγητή, Αναπληρωτή Καθηγητή και Καθηγητή), οφείλουν να έχουν εγγραφεί ηλεκτρονικά στο
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) με τη διαδικασία
που προβλέπεται στην παρ. 1 του άρθρου 3 της υπό
στοιχεία Φ.122.1/6/14241/Ζ2/27.1.2017 (Β΄ 225), όπως
αντικαταστάθηκε με το άρθρο πρώτο της υπό στοιχεία
Φ.122.1/86/83263/Ζ2/30.6.2020 (Β΄ 2657) όμοιας.
Α. Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση Δ.Ε.Π.
(Επίκουρου Καθηγητή, Αναπληρωτή Καθηγητή και Καθηγητή) υποβάλλουν ηλεκτρονικά στο πληροφοριακό
σύστημα ΑΠΕΛΛΑ (διαδικτυακή διεύθυνση https://
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 993/28.03.2024
apella.minedu.gov.gr,) μέσα σε αποκλειστική προθεσμία
δύο (2) μηνών από την ημερομηνία του εγγράφου της
ανακοίνωσης της δημοσίευσης της προκήρυξης στον
ημερήσιο τύπο, την αίτηση υποψηφιότητας μαζί με όλα
τα αναγκαία για την κρίση δικαιολογητικά:
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική Διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά, τα οποία πιστοποιούν τα προβλεπόμενα στην παρ. 1 του άρθρου 9 του
ν. 4521/2018 (Α΄ 38) προσόντα εκλογής, καθώς και κάθε
άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους, την
ιθαγένεια του οποίου έχει ο υποψήφιος.
• Το αντίγραφο ποινικού μητρώου και το πιστοποιητικό
στρατολογικής κατάστασης τύπου Α΄ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
• Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση Επίκουρου Καθηγητή, Αναπληρωτή Καθηγητή ή
Καθηγητή υποβάλλουν ηλεκτρονικά την αίτησή τους
και καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή
τους στο Γενικό Μητρώο (άρθρο 3 της υπό στοιχεία
Φ.122.1/6/14241/Ζ2/27.1.2017 (Β΄  225) υπουργικής
απόφασης) και δε χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περιπτώσεις Α και Β) υποβάλλονται αποκλει-
στικά και μόνο ηλεκτρονικά μέσω του πληροφοριακού
συστήματος ΑΠΕΛΛΑ. Η μη υποβολή της αίτησης υποψηφιότητας καθώς και των απαιτούμενων για την κρίση
δικαιολογητικών εντός της ταχθείσης από την προκήρυξη προθεσμίας, συνιστά λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905 Ομάδα ΑΛΕ 21).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ
Αριθμ. ΔΦ 10.1/5030
Προκήρυξη μίας (1) θέσης μέλους Δ.Ε.Π. του Τμήματος Βιοϊατρικών Επιστημών της Σχολής Επι-
στημών Υγείας του Διεθνούς Πανεπιστημίου της
Ελλάδος, στη βαθμίδα του Αναπληρωτή Καθηγητή με γνωστικό αντικείμενο «Ιατρική Παθολογι-
κή Ανατομική».
Ο Πρύτανης του Διεθνούς Πανεπιστημίου της Ελλάδος, κατόπιν εισήγησης της Συνέλευσης του Τμήματος
Βιοϊατρικών Επιστημών, υπ’ αρ. 3/15.2.2024 (θέμα 7ο)
συνεδρίασή της και λαμβάνοντας υπόψη την υπό στοιχεία Φ11.1/25/22.01.2024 αίτηση εξέλιξης μέλους Δ.Ε.Π.
βαθμίδας Επίκουρου Καθηγητή και σύμφωνα:
Α. Με τις διατάξεις:
1) Του ν. 4610/2019 «Συνέργειες Πανεπιστημίων και
ΤΕΙ, πρόσβαση στην Τριτοβάθμια Εκπαίδευση, Πειραματικά Σχολεία, Γενικά Αρχεία του Κράτους και λοιπές
διατάξεις» (Α΄ 70).
2) Των άρθρων 1, 2 και 4 του ν. 2517/1997 «Εκλογή
Διδακτικού Προσωπικού των Ανώτατων Εκπαιδευτικών
Ιδρυμάτων και άλλες διατάξεις» (Α΄ 160), με την επιφύλαξη των μεταβατικών διατάξεων του ν. 4009/2011.
3) Του άρθρου 19 του ν. 4009/2011 (Α΄ 195), όπως
αντικαταστάθηκε με το άρθρο 70 του ν.  4386/2016
«Ρυθμίσεις για την έρευνα και άλλες διατάξεις» (Α΄ 83)
και με το άρθρο τέταρτο του ν. 4405/2016 «Ρυθμίσεις
θεμάτων προκηρύξεων και εκλογής Καθηγητών των
Α.Ε.Ι» (Α΄ 129).
4) Της παρ. 2 του άρθρου 16 του ν. 4009/2011 (Α΄ 195),
όπως τροποποιήθηκε με το άρθρο 61 του ν. 4115/2016
(Α΄  159) και αντικαταστάθηκε με το άρθρο 30 του
ν. 4452/2017 (Α΄ 17), το οποίο τροποποιήθηκε με την
παρ. 8 του άρθρου 76 του ν. 4485/2017 (Α΄ 114).
5) Των άρθρων 463 και 485 του ν. 4957/2022 (Α΄ 141).
6) Των παρ. 1, 9, 10 και 13 του άρθρου τέταρτου του
ν. 4405/2016 (Α΄ 129).
7) Της περ. Α΄ της παρ. 2 του άρθρου 6 του ν. 2083/1992
(Α΄ 159), όπως είχε αντικατασταθεί με την παρ. 4 του άρθρου 4 του ν. 2517/1997 και αντικαταστάθηκε με την
παρ. 1 του άρθρου 23 του ν. 3549/2007 (Α΄ 69).
8) Της περ. ζ΄ της παρ. 15 του άρθρου 15 του
ν. 4485/2017 (Α΄ 114).
9) Του άρθρου 9 του ν. 4521/2018 (Α΄ 38).
10) Της παρ. 3 του άρθρου 32 του ν. 4589/2019 (Α΄ 13).
11) Του π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου Τριτοβάθμιας Εκπαίδευσης αρμοδιό-
τητας του ΥΠΕΠΘ» (Α΄ 132).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 993/28.03.2024
12) Του ν. 2431/1996 «Διορισμός ή πρόσληψη πολιτών της Ευρωπαϊκής Ένωσης στη Δημόσια Διοίκηση»
(Α΄ 175).
Β.1) Της υπό στοιχεία Φ.122.1/88/119483/Ζ2/20.7.2016
εγκυκλίου της Αναπληρώτριας Υπουργού του ΥΠΠΕΘ
με θέμα «Οδηγίες εφαρμογής του ν. 4369/2016 (Α΄ 27),
του ν. 4386/2016 (Α΄ 83) και του ν. 4405/2016» (Α΄ 129).
2) Της υπό στοιχεία Φ.122.1/86/83263/Ζ2/30.6.2020
(Β΄  2657) απόφασης του Υφυπουργού Παιδείας και
Θρησκευμάτων η οποία τροποποίησε την υπό στοιχεία
Φ.122.1/6/14241/Ζ2/27.1.2017 υπουργική απόφαση
«α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης
καθηγητών και υπηρετούντων λεκτόρων, ανανέωσης και
μονιμοποίησης των επί θητεία επίκουρων καθηγητών,
ελέγχου νομιμότητας των διαδικασιών αυτών και άλλων
θεμάτων σχετικά με την εφαρμογή των διατάξεων του
άρθρου 19 του ν. 4009/2011 (Α΄ 195), όπως ισχύει, και του
άρθρου 4 του ν. 4405/2016 (Α΄ 129) και β) Ανάπτυξη και
λειτουργία ηλεκτρονικού συστήματος ολοκληρωμένης
διαχείρισης διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης και μονι-
μοποίησης των επί θητεία επίκουρων καθηγητών, καθώς
και κατάρτισης και τήρησης μητρώων εσωτερικών και
εξωτερικών μελών» (Β΄ 225).
3) Της υπό στοιχεία Φ11.1/25/22.1.2024 αίτησης εξέλιξης του μέλους Δ.Ε.Π. βαθμίδας Επίκουρου Καθηγητή του
Τμήματος Βιοϊατρικών Επιστημών της Σχολής Επιστημών
Υγείας, στη βαθμίδα του Αναπληρωτή Καθηγητή.
4) Της υπό στοιχεία ΔΦ 30/10396/25.5.2023 (Υ.Ο.Δ.Δ.
510) διαπιστωτικής πράξης του Προέδρου της Διοικούσας Επιτροπής του Διεθνούς Πανεπιστημίου της Ελλά-
δος (ΔΙ.ΠΑ.Ε.), σχετική με την εκλογή του Πρύτανη του
Διεθνούς Πανεπιστημίου της Ελλάδος.
5) Της παρ. 4 του άρθρου 65 του Εσωτερικού Κανονισμού λειτουργίας του Διεθνούς Πανεπιστημίου της
Ελλάδος (Β΄ 4889/2020), αποφάσισε:
Την προκήρυξη (ανοικτή προκήρυξη) μίας (1) θέσης
μέλους Διδακτικού Ερευνητικού Προσωπικού (Δ.Ε.Π),
στη βαθμίδα του Αναπληρωτή Καθηγητή ως εξής:
ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ
ΣΧΟΛΗ: ΕΠΙΣΤΗΜΩΝ ΥΓΕΙΑΣ
ΤΜΗΜΑ: ΒΙΟΪΑΤΡΙΚΩΝ ΕΠΙΣΤΗΜΩΝ
- Μία (1) θέση βαθμίδας Αναπληρωτή Καθηγητή με
γνωστικό αντικείμενο «Ιατρική Παθολογική Ανατομική»
Περιγραφή γνωστικού αντικειμένου
«Η Ιατρική Παθολογική Ανατομική ασχολείται με τη
γνώση και κατανόηση:
• Των λειτουργικών, δομικών και μοριακών αλλοιώσεων των νόσων από το μοριακό και κυτταρικό επίπεδο
μέχρι τις κλινικές τους εκδηλώσεις,
• της αιτιολογίας των νόσων με αντικειμενικό σκοπό
τη θεραπεία και πρόληψή τους, και
• τις παθογένειας των νόσων, δηλαδή των μηχανισμών
που υπεισέρχονται στην ανάπτυξή τους.
Οι Παθολογοανατόμοι επηρεάζουν σχεδόν όλες τις
πτυχές της φροντίδας των ασθενών, από τη διαχείριση
χρόνιων ασθενειών, όπως οι ιδιοπαθείς φλεγμονώδεις
νόσοι του εντέρου, έως και την πρόληψη, τη διάγνωση
και τη θεραπεία του καρκίνου.
Διαγιγνώσκουν όλους τους τύπους καλοηθών και
κακοηθών αλλοιώσεων, όλων των οργάνων του ανθρώπινου οργανισμού, με μελέτη βιοπτικών (μικρών)
ιστικών δειγμάτων από κάποιο όργανο ή χειρουργικών
παρασκευασμάτων. Οι Παθολογοανατόμοι θέτουν την
τελική διάγνωση και σε συνεργασία με γιατρούς άλλων
ειδικοτήτων, καθοδηγούν τη σωστή αντιμετώπιση παθήσεων, για τον κατάλληλο ασθενή, καθορίζοντας , έτσι τον
καίριο ρόλο τους στην ιατρική περίθαλψη των ασθενών.
Παράλληλα με την κλασική Παθολογική Ανατομική,
στη σημερινή εποχή, ο Παθολογοανατόμος ασχολείται
και με τη μοριακή παθολογική διαγνωστική για την ερμηνεία των μορφολογικών (ιστολογικών) ευρημάτων,
σε συνδυασμό με τις μοριακές πληροφορίες. Ο Παθολογοανατόμος χειριζόμενος κατάλληλα το πολύτιμο
βιολογικό υλικό του κάθε ασθενούς, παρέχει κρίσιμες
απαντήσεις σε διαγνωστικά προγνωστικά και προβλεπτικά ερωτήματα, κυρίως όταν πρόκειται για κακοήθη
νεοπλάσματα, αποκτώντας εξέχουσα θέση στο σενάριο
της εξατομικευμένης ιατρικής.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού
συστήματος ΑΠΕΛΛΑ (http://apella.minedu.gov.gr) μέσα
σε αποκλειστική προθεσμία τριάντα (30) ημερών από
την ημερομηνία του εγγράφου της ανακοίνωσης της
δημοσίευσης της προκήρυξης αυτής στον διαδικτυακό
τόπο του Ιδρύματος και του οικείου Τμήματος, μαζί με
όλα τα αναγκαία για την κρίση δικαιολογητικά.
Μαζί με την αίτηση πρέπει να υποβάλουν:
1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
Η ως άνω αίτηση υποψηφιότητας και τα απαιτούμενα
δικαιολογητικά υποβάλλονται αποκλειστικά και μόνο
ηλεκτρονικά στο πληροφοριακό σύστημα ΑΠΕΛΛΑ. Η
μη υποβολή της κατά τα ανωτέρω αίτησης εντός της
ταχθείσης από την προκήρυξη προθεσμίας συνιστά λόγο
απαραδέκτου της αίτησης.
Ο υποψήφιος που θα επιλεγεί για τη συγκεκριμένη
θέση υποχρεούται να καταθέσει:
• Πιστοποίηση Υγείας για διορισμό, με προσκόμιση
σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που
θα προβεί στην έκδοση της τελικής πράξης διορισμού.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 993/28.03.2024
• Το αντίγραφο ποινικού μητρώου δικαστικής χρήσης και το πιστοποιητικό στρατολογικής κατάστασης
τύπου Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
• Με υπεύθυνη δήλωση του ν. 1599/1986, οι υποψήφιοι
δεσμεύονται ότι θα έχουν εκπληρώσει τις στρατιωτικές
τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής πράξης διορισμού
τους. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δεν προβλέπεται όμοιο
κώλυμα διορισμού.
• Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών ελληνικού A.E.I., ή απολυτήριο ελλη-
νικού Λυκείου ή εξαταξίου Γυμνασίου ή πιστοποιητικό
ελληνομάθειας Γ1΄ επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 15 Μαρτίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΓΕΝΙΚΟ ΟΓΚΟΛΟΓΙΚΟ
ΝΟΣΟΚΟΜΕΙΟ ΚΗΦΙΣΙΑΣ
«ΟΙ ΑΓΙΟΙ ΑΝΑΡΓΥΡΟΙ»
Με την υπ’ αρ. 20755/13.3.2024 απόφαση του Διοικητή του Γενικού Ογκολογικού Νοσοκομείου Κηφισιάς
«ΟΙ ΑΓΙΟΙ ΑΝΑΡΓΥΡΟΙ», που εκδόθηκε σύμφωνα με τα
άρθρα 70 και 73 του ν. 3528/2007, (σύμφωνη γνώμη
του Α΄ Κοινού Υπηρεσιακού Συμβουλίου αρ. πρακτικών
73/Θ.11ο/22.11.2023) μετατάσσεται η υπάλληλος ΠΑΠΑΠΟΣΤΟΛΟΥ ΔΕΣΠΟΙΝΑ του ΚΩΝΣΤΑΝΤΙΝΟΥ, από την
κατηγορία ΤΕ του κλάδου Νοσηλευτικής με μεταφορά
της προσωποπαγούς της θέσης σε ανώτερη κατηγορία
ΠΕ του κλάδου ΔΙΟΙΚΗΤΙΚΟΥ ΟΙΚΟΝΟΜΙΚΟΥ.
Η υπάλληλος μετατάσσεται με τον βαθμό Α΄.
(Αρ. βεβ. Γ.Δ.Ο.Υ. / Υπουργείου Υγείας: 1440/19.3.2024).
Με την υπ’ αρ. 20758/13.3.2024 απόφαση του Διοικητή του Γενικού Ογκολογικού Νοσοκομείου Κηφισιάς
«ΟΙ ΑΓΙΟΙ ΑΝΑΡΓΥΡΟΙ», που εκδόθηκε σύμφωνα με τα
άρθρα 70 και 73 του ν. 3528/2007, (σύμφωνη γνώμη
του Α΄ Κοινού Υπηρεσιακού Συμβουλίου αρ. πρακτικών
73/Θ.7ο/22.11.2023) μετατάσσεται η υπάλληλος ΣΥΓΓΕΛΟΥ ΕΛΕΝΗ του ΘΕΟΔΩΡΟΥ, από την κατηγορία ΔΕ του
κλάδου Διοικητικού Λογιστικού σε κενή οργανική θέση
ανώτερης κατηγορίας ΠΕ του κλάδου ΔΙΟΙΚΗΤΙΚΟΥ ΟΙΚΟΝΟΜΙΚΟΥ.
Η υπάλληλος μετατάσσεται με τον βαθμό Β΄.
(Αρ. βεβ. Γ.Δ.Ο.Υ. / Υπουργείου Υγείας: 1440/19.3.2024).
Ο Διοικητής
ΘΕΟΔΩΡΟΣ ΤΣΟΥΡΟΥΛΑΣ

[Source: 20240300993.pdf | Tokens: 15714]